Qoraqalpog‘iston Respublikasida 24 yanvar kuni Xalq deputatlari Xo‘jayli tumani Kengashining navbatdan tashqari yigirma beshinchi sessiyasi bo‘lib o‘tdi. Sessiyada Qoraqalpog‘iston Respublikasi Jo‘qorg‘i Kengesining raisi M.Yerniyazov ishtirok etdi va tuman hokimi lavozimiga Qoraqalpog‘iston Respublikasi Vazirlar kengashi Raisining sanoatni rivojlantirish, kapital qurilish, kommunikatsiyalar va kommunal xo‘jaligi masalalari bo‘yicha o‘rinbosari lavozimida ishlab kelgan Yembergenov Jyengisbay Saginbayevichni taklif etdi. Taklif etilgan nomzodni Kengash deputatlari qo‘llab-quvvatlab, so‘zga chiqishdi. Sessiyada J.Yembergenov Xo‘jayli tumani hokimi bo‘lib tasdiqlandi.